Source: http://mygdalia.blogspot.com/2013/06/blog-post_17.html
Timestamp: 2017-08-22 09:20:08+00:00
Document Index: 12503530

Matched Legal Cases: ['ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΜΥΓΔΑΛΙΑ ΑΡΚΑΔΙΑΣ: Ερώτηση από τον Οδυσσέα για την μείωση μαθητών του ΟΑΕΔ
Ερώτηση από τον Οδυσσέα για την μείωση μαθητών του ΟΑΕΔ
Ερώτηση προς τον Υπουργό Εργασίας, Κοινωνικής Ασφάλισης και Πρόνοιας κατέθεσε σήμερα 18.06.2013 ο Οδυσσέας Κωνσταντινόπουλος, βουλευτής Αρκαδίας, με θέμα τη μείωση αριθμού ειδικοτήτων φοίτησης για το σχολικό έτος 2013 – 2014 στην ΕΠΑ.Σ. Μαθητείας ΟΑΕΔ Τρίπολης
Το έτος 2012 – 2013 λειτούργησαν 8 ειδικότητες στην ΕΠΑ.Σ. Μαθητείας ΟΑΕΔ Τρίπολης, οι οποίες ήταν Τεχνικός Θερμ. & Υδρ. Εγκαταστάσεων, Τεχνικός Αερίων Καυσίμων, Τεχνικός Ηλ/κων Εργασιών, Κομμωτικής Τέχνης, Αισθητικής Τέχνης, Μαγειρικής Τέχνης, Υπαλ. Διοικητικών Καθηκόντων και Βοηθών Γενικής Βρεφονηπιοκομίας. Η απόφαση του διοικητή ΟΑΕΔ για το έτος 2013 – 2014 είναι να λειτουργήσουν μόνο 3 ειδικότητες, οι οποίες είναι Τεχνικός Υποστήριξης Συστημάτων Η/Υ, Μαγειρικής Τέχνης και Βοηθών Φαρμακείου.
Όπως γνωρίζετε η πόλη μας είναι το κέντρο της Περιφέρειας Πελοποννήσου και ο ΟΑΕΔ διαθέτει στην Τρίπολη νέες και ιδιόκτητες εγκαταστάσεις, οι οποίες είναι από τις καλύτερες όλων των ΕΠΑ.Σ. πανελλαδικώς, με εργαστήρια πλήρως εξοπλισμένα, τα οποία μπορούν να υποστηρίξουν περισσότερες ειδικότητες από αυτές που προτείνατε.
Με τη μείωση των ειδικοτήτων στην ΕΠΑ.Σ. Μαθητείας ΟΑΕΔ Τρίπολης πολλά παιδιά από την περιοχή και τους γύρω νομούς δεν θα μπορούν να φοιτήσουν τη νέα σχολική χρονιά. Αλλά και οι νέες ειδικότητες εκτός της μαγειρικής τέχνης δεν είναι ειδικότητες που ζητάνε συνήθως τα παιδιά που έρχονται για να φοιτήσουν στις σχολές του ΟΑΕΔ.
Επιπλέον, οι ελάχιστες αυτές ειδικότητες που ορίστηκαν, δημιουργούν σοβαρό πρόβλημα στην ομαλή λειτουργία της μαθητικής κοινότητας, αφού μαθητές των Α’ και Β’ τάξεων που η φοίτηση τους έχει χαρακτηριστεί ως ανεπαρκή, δεν θα μπορέσουν να επαναλάβουν την τάξη, όπως αυτό ορίζεται από τον κανονισμό λειτουργίας της σχολής, αφού η αντίστοιχη ειδικότητα τους δεν θα επαναλειτουργήσει.
Όπως καταλαβαίνετε πρόκειται για πλήρη υποβάθμιση της ΕΠΑ.Σ. Μαθητείας Τρίπολης του Νομού Αρκαδίας, και επιβεβαιώνουν τους φόβους μας περί εγκατάλειψης και απαξίωσης της τεχνικής εκπαίδευσης, όπου η σχολή συμβάλει τα μέγιστα στο όφελος της ανάπτυξης και οικονομίας.
Ποιες πρωτοβουλίες πρόκειται να αναλάβει ώστε να λειτουργήσει απρόσκοπτα η ΕΠΑ.Σ. Μαθητείας ΟΑΕΔ Τρίπολης;
η ερώτηση σε ποιόν απευθυνόταν ?στον κ. Φούχτελ?
18/6/13 19:56
τι ζητάει να μάθει?
κλεισανε τα μισά σχολειά της χώρας και τα μισά νοσοκομεία,απολύθηκαν και θα απολυθούν χιλιάδες καθηγητές με τις ψήφους του ,ναι στα πάντα λέει με ιδαίτερη ευκολία,
κάνει το κορόιδο, ζούλα μας κοιτάζει, και με κόλπο 'έξυπνο' πάει να μας τουμπάρει
19/6/13 08:54